
Parlamentul  României

Camera  Deputaţilor
Comisia pentru Sănătate şi Familie
                    Nr. 28/ 229/ 17   iunie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România  (PLX nr.360/2004), trimis comisiei pentru examinare, în fond, cu adresa nr.PLX 360 din 9 iunie 2004 şi adoptat de  Senat în şedinţa din 8 iunie 2004 , Camera Deputaţilor fiind Cameră Decizională, corelat cu propunerea legislativă privind exercitarea profesiunii de medic dentist, înfiinţarea, organizarea şi funcţionarea Colegiului Medicilor Dentişti din România  ( PL nr.369/2003).
La examinarea proiectului de lege împreună cu propunerea legislativă privind exercitarea profesiunii de medic dentist, înfiinţarea, organizarea şi funcţionarea Colegiului Medicilor Dentişti din România ( PL nr.369/2003) , în conformitate cu prevederile art.66 alin.(3) din Regulamentul Camerei Deputaţilor, a rezultat o sinteză a celor două iniţiative legislative,  însuşită de către comisie şi materializată în prezentul raport.

La întocmirea raportului, comisia a avut în vedere avizele primite de la  Consiliul Legislativ şi Consiliul Economic şi Social, precum şi punctul de vedere al Ministerului Sănătăţii nr.30098 din 15.06.2004.

În raport de obiectul şi conţinutul său, proiectul de lege  face parte din categoria legilor organice , potrivit prevederilor articolului 76 alineatul (1) din Constituţia României, republicată.

                   PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                           Nr. 28/ 229  / 17 iunie  2004

R A P O R T 

asupra proiectului de Lege privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România  (PLX nr.360/2004)

1. Cu adresa nr.PLX 360 din 9 iunie 2004, Comisia pentru sănătate şi familie a fost sesizată cu dezbaterea , în fond, în procedură obişnuită, a proiectului de Lege privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România (PLX nr.360/2004) , adoptat de  Senat în şedinţa din 8 iunie 2004 , Camera Deputaţilor fiind Cameră Decizională.

La examinarea proiectului de lege, în conformitate cu prevederile art.66 alin.(3) din Regulamentul Camerei Deputaţilor, s-a avut în vedere şi propunerea legislativă privind exercitarea profesiunii de medic dentist, înfiinţarea, organizarea şi funcţionarea Colegiului Medicilor Dentişti din România privind controlul surselor de apă din mediul rural (PLnr.369/2003).

La întocmirea raportului, comisia a avut în vedere avizele primite de la  Consiliul Legislativ nr.345/02.03.2004 şi Consiliul Economic şi Social nr.442/03.03.2004, precum şi punctul de vedere al Ministerului Sănătăţii nr.30098 din 15.06.2004  .

Proiectul de lege are ca obiect reglementarea exercitării profesiei de medic dentist, înfiinţarea, organizarea şi funcţionarea Colegiului Medicilor Dentişti din România , în scopul transpunerii normelor Uniunii Europene în domeniu, în

legislaţia românească. În acest context, proiectul de lege, care transpune prevederile Directivei Consiliului Uniunii Europene nr.78/686, cu modificările şi completările ulterioare, privind exerciţiul acestei profesii constituie o noutate pentru legislaţia naţională din sectorul de sănătate.Proiectul de lege reglementează introducerea titlului profesional de medic dentist, adaptat noilor cerinţe, extinderea ariei persoanelor care pot exercita profesia în România şi la alte categorii de cetăţeni, definirea activităţilor de medic dentist în concordanţă cu criteriile europene. De asemenea, proiectul de lege stabileşte condiţiile de exercitare a profesiei la cerinţele Uniunii Europene , permiţând libera circulaţie a profesioniştilor naţionali ai statelor membre în România, cu respectarea dreptului de stabilire prevăzut prin Tratatul de Constituire al Uniunii Europene . Un capitol aparte cuprinde prevederi privind înfiinţarea, organizarea şi funcţionarea Colegiului Medicilor Dentişti din România .

Faţă de cele prezentate mai sus, comisia propune Plenului Camerei Deputaţilor spre dezbatere şi adoptare proiectul de lege cu amendamentele care fac obiectul raportului. Propunerea legislativă privind exercitarea profesiunii de medic dentist, înfiinţarea, organizarea şi funcţionarea Colegiului Medicilor Dentişti din România  ( PL nr.369/2003 ) a fost preluată ca amendamente la proiectul de Lege privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România  (PLX nr.360/2004).

2. Proiectul de lege face parte din  categoria legilor organice, potrivit prevederilor articolului 76 alineatul (1) din Constituţia României, republicată.

3. La dezbaterea proiectului de lege a participat , în calitate de  invitat, domnul George Pavelescu, secretar de stat, Ministerul Sănătăţii .

4. La lucrările comisiei din data de 16 iunie  2004 , din totalul de 16 membri, au fost prezenţi 15 deputaţi. 

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivare
Camera decizională

0.
1.
2.
3.
4.

1.
Art.3 alin.(2)
“(2) Prin titlu oficial de calificare în medicina dentară se înţelege:

a) diploma de medic stomatolog eliberată de către o instituţie de învăţământ superior medico-farmaceutic acreditată din România;

b) certificatul de medic stomatolog specialist, eliberat de Ministerul Sănătăţii ;

___

___

___

c) diploma, certificatul sau un alt titlu în medicina dentară, eliberate conform normelor Uniunii Europene de către statele membre ale Uniunii Europene , statele aparţinând Spaţiului Economic European sau de către Confederaţia Elveţiană;

d) diploma , certificatul sau un alt titlu în medicina dentară dobândite într-un stat terţ şi recunoscute de unul dintre statele membre prevăzute la lit.c) ori echivalate de România.”


Se propune ca art.3 alin.(2) să se reformuleze după cum urmează:

“(2) Prin titlu oficial de calificare în medicina dentară se înţelege:

a) diploma de medic stomatolog sau diploma de medic dentist, eliberată de către o instituţie de învăţământ superior din domeniul medicinii dentare,  acreditată din România;

b) certificatul de specialist în una din specilităţile medico-dentare prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală , eliberat  de Ministerul Sănătăţii ;

c) certificatul de medic specialist stomatologie generală, eliberat de Ministerul Sănătăţii ;

d) certificatul de medic  primar în una din specialităţile medico-dentare prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală,  eliberat de Ministerul Sănătăţii ;

e) certificatul de medic primar stomatologie generală, elberat de Ministerul Sănătăţii ;

f)  diploma, certificatul sau un alt titlu în medicina dentară, eliberate conform normelor Uniunii Europene de către statele membre ale Uniunii Europene , statele aparţinând Spaţiului Economic European sau de către Confederaţia Elveţiană;

g) diploma , certificatul sau un alt titlu în medicina dentară dobândite într-un stat terţ şi recunoscute de unul dintre statele membre enumerate  la lit.f) ori echivalate de România.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , doamna dep.dr.Daniela Bartoş (Grupul Parlamentar al PSD ) şi Ministerul Sănătăţii .


Pentru concordanţă între noua titulatură a instituţiei de învăţământ superior şi calificarea obţinută.

Pentru concordanţă cu prevederile Nomeclatorului specialităţilor medicale, medico-dentare şi farmaceutice.

Idem.

Idem.

Idem.

Prin renumerotare.

Prin renumerotare şi înscrierea corectă a trimiterii.
Camera Deputaţilor.



2.
Art.10 

“Art.10. – (1) Profesia de medic dentist se exercită în România cu titlul profesional corespunzător calificării profesionale însuşite, după cum urmează:

a) medic dentist cu drept de liberă practică;

b) medic dentist specialist în una din specialităţile de medicină dentară prevăzute de Nomeclatorul specialităţilor medicale, medico-dentare şi farmaceutice pentru reţeaua de asistenţă medicală.”

___

____

(2) Prevederile alin.(1) se aplică şi cetăţenilor unui stat membru al Uniunii Europene , ai unui stat aparţinând Spaţiului Economic European sau ai Confederaţiei Elveţiene care deţin un titlu oficial de calificare în medicina dentară şi care exercită profesia în România.

(3) Medicii dentişti care au obţinut certificatul de membru al Colegiului Medicilor Dentişti din România pot desfăşura activităţi de medicină dentară conform pregătirii profesionale în sistemul naţional de asigurări sociale de sănătate sau/şi în sectorul privat, fie ca angajaţi, fie ca titulari sau asociaţi ai cabinetelor de practică medico-dentară independentă sau de colaborare cu furnizori de servicii medico-dentare.


Se propune ca art.10 să se reformuleze după cum urmează:

“Art.10. – (1) Profesia de medic dentist se exercită în România cu titlul profesional corespunzător calificării profesionale însuşite, după cum urmează:

a) medic dentist; 

b) medic dentist specialist în una din specialităţile medico-dentare prevăzute de Nomeclatorul specialităţilor medicale, medico-dentare şi farmaceutice pentru reţeaua de asistenţă medicală ;

c) medic dentist primar în una din specialităţile medico-dentare prevăzute de Nomeclatorul specialităţilor medicale, medico-dentare şi farmaceutice pentru reţeaua de asistenţă medicală .

(2) Medicii dentişti posesori ai certificatelor prevăzute la art.3 alin.(2), lit.c) şi e) au dreptul să ataşeze la titlul de medic dentist , titlul oficial de calificare de medic dentist specialist stomatologie generală, respectiv medic primar stomatologie generală.

(3) Prevederile alin.(1) se aplică şi cetăţenilor unui stat membru al Uniunii Europene , ai unui stat aparţinând Spaţiului Economic European sau ai Confederaţiei Elveţiene care deţin un titlu oficial de calificare în medicina dentară şi care exercită profesia în România.

(4) Medicii dentişti care au obţinut certificatul de membru al Colegiului Medicilor Dentişti din România pot desfăşura activităţi de medicină dentară conform pregătirii profesionale în sistemul naţional de asigurări sociale de sănătate sau/şi în sectorul privat, fie ca angajaţi, fie ca titulari sau asociaţi ai cabinetelor de practică medico-dentară independentă sau de colaborare cu furnizori de servicii medico-dentare.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , doamna dep.dr.Daniela Bartoş (Grupul Parlamentar al PSD ), dl.dep.dr.Ludovic Abiţei (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale)  şi Ministerul Sănătăţii .


Dreptul de liberă practică  se obţine ulterior absolvirii instituţiei de învăţământ superior.

Pentru corelare cu prevederile Nomeclatorului specialităţilor medicale, medico-dentare şi farmaceutice.

Idem.

Idem.

Prin renumerotare.

Prin renumerotare.


Camera Deputaţilor.

3.
Art.16

“Art.16. – (1) Exercitarea profesiei de către medicii dentişti se face pe baza autorizaţiei de liberă practică acordată de către Ministerul Sănătăţii .

(2) Autorizaţia de liberă practică are valabilitate pe toată durata de exercitare a profesiei în cazul în care nu intervin situaţiile prevăzute la art.12 şi 13 sau nu se produc abateri sancţionate de lege prin suspendarea sau retragerea dreptului de liberă practică.

(3) Autorizaţia de liberă practică a profesiei de medic dentist se acordă pe baza următoarelor acte:

a) titlurile oficiale de calificare în medicina dentară prevăzute de lege;

b) certificatul de cazier judiciar;

c) certificatul de sănătate;

d) avizul Colegiului Medicilor Dentişti din România .

___

(4) Medicii dentişti cetăţeni ai unui stat membru al Uniunii Europene , ai unui stat aparţinând Spaţiului Economic European sau ai Confederaţiei Elveţiene , cu domiciliul în România, exercită profesia pe baza documentelor emise de autorităţile competente române conform art.20 şi în condiţiile prevăzute la art.34.

(5) În caz de prestare temporară de servicii pe teritoriul României, medicii dentişti cetăţeni ai unui stat membru al Uniunii Europene , ai unui stat aparţinând Spaţiului Economic European sau ai Confederaţiei Elveţiene , cu domiciliul stabil în unul din aceste state, sunt exceptaţi de la obligativitatea obţinerii autorizaţiei de liberă practică a profesiei de medic dentist.Accesul la activităţile de medic dentist pe durata prestării serviciilor se face conform prevederilor art.23.
Se propune ca art.16 să se reformuleze după cum urmează:

“Art.16. – (1) Exercitarea profesiei de medic dentist se face, după obţinerea calităţii de membrual Colegiului Medicilor Dentişti din România  pe baza autorizaţiei de liberă practică acordate de  Ministerul Sănătăţii, până la aderarea României la Uniunea Europeană , după care această competenţă trece în responsabilitatea Colegiului Medicilor Dentişti din România . 

(2) Nemodificat. 

(3) Certificatul de membru al Colegiului Medicilor Dentişti din România se obţine pe baza următoarelor acte:

a) Nemodificat.

b) Nemodificat.

c) Nemodificat.

d) Declaraţie pe proprie răspundere privind îndeplinirea condiţiilor prevăzute la art.14 şi 15.

(4) Colegiul Medicilor Dentişti din România va comunica, din oficiu, în termen de 5 zile, Ministerului Sănătăţii  o copie a certificatului eliberat.

 (5) Medicii dentişti cetăţeni ai unui stat membru al Uniunii Europene , ai unui stat aparţinând Spaţiului Economic European sau ai Confederaţiei Elveţiene stabiliţi în România, exercită profesia pe baza documentelor emise de autorităţile competente române conform art.20 şi în condiţiile prevăzute la art.34.

(6) În caz de prestare temporară de servicii pe teritoriul României, medicii dentişti cetăţeni ai unui stat membru al Uniunii Europene , ai unui stat aparţinând Spaţiului Economic European sau ai Confederaţiei Elveţiene , stabiliţi în unul din aceste state, sunt exceptaţi de la obligativitatea obţinerii autorizaţiei de liberă practică a profesiei de medic dentist şi a certificatului de membru al Colegiului Medicilor Dentişti din România .Accesul la activităţile de medic dentist pe durata prestării serviciilor se face conform prevederilor art.23.

Autori: dl.dep.prof.dr.Mircea Ifrim (Grupul Parlamentar al PRM) , doamna dep.dr.Daniela Bartoş (Grupul Parlamentar al PSD )   şi Ministerul Sănătăţii .


Pentru armonizare cu prevederile Directivei 78/686/CEE.
Camera Deputaţilor.

4.
___
Se propune ca la art.37 după lit.g) să se introducă un nou text, ca lit.h), cu următorul cuprins:

“h) medicii dentişti încadraţi în unităţile sanitare publice, finanţate de la bugetul de stat, beneficiază de asistenţă medicală gratuită şi medicamente gratuite, atât personal, cât şi pentru membrii lor de familie;”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


De astfel de drepturi beneficiază în prezent şi alte categorii socio-profesionale 

( magistraţi, poliţişti, militari, angajaţii SNCFR, etc.).
Camera Deputaţilor.

5.
Art.75 alin.(1)

“Art.75. – (1) În vederea facilitării accesului la exerciţiul profesiei de medic dentist pe teritoriul României, Ministerul Sănătăţii , în colaborare cu Colegiul Medicilor Dentişti din România , recunoaşte automat diplomele, certificatele şi titlurile de medic dentist eliberate, conform normelor Uniunii Europene , de autorităţile competente ale unui stat membru al Uniunii Europene , ale unui stat aparţinând Spaţiului Economic European şi ale Confederaţiei Elveţiene, cetăţenilor acestora.”
Se propune ca art.75 alin.(1) să se reformuleze după cum urmează:

“Art.75. – (1) În vederea facilitării accesului la exerciţiul profesiei de medic dentist pe teritoriul României, Ministerul Sănătăţii , în colaborare cu Colegiul Medicilor Dentişti din România , recunoaşte calificările de medic dentist dobândite , în conformitate cu normele Uniunii Europene ,  într-un stat membru al Uniunii Europene , într-un stat aparţinând Spaţiului Economic European sau în Confederaţia Elveţiană,  de către cetăţşenii acestor state, iar încadrarea acestora în muncă se face conform legii .”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) , doamna dep.Constanţa Popa (Grupul Parlamentar al PRM) şi Ministerul Sănătăţii .


Pentru o formulare explicită privind calificările dobândite şi respectarea legislaţiei în vigoare.
Camera Deputaţilor.

6.
___
Se propune ca, după art.75, să se introducă un nou text, ca art.76, cu următorul cuprins:

“Art.76. – Medicii dentişti trebuie să deţină o asigurare de răspundere civilă pentru greşeli în activitatea medico-dentară. ”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.Iulia Pataki (Grupul Parlamentar al UDMR) .


Pentru protejarea atât a intereselor pacientului cât şi ale medicului.
Camera Deputaţilor.

7.
Art.76
“Art.76. – Anexa face parte integrantă din prezenta lege.”


Art.76 devine art.77.

Nemodificat.
Prin renumerotare.
Camera Deputaţilor.

8.
Art.77

“Art.77. – Prezenta lege se publică în Monitorul Oficial al României , Partea I şi intră în vigoare de la data de 1 ianuarie 2007.”
Se propune ca art.77, care devine art.78,  să se reformuleze după cum urmează:

“Art.78. – Prezenta lege  intră în vigoare în termen de 30 de zile de la data publicării în Monitorul Oficial al României, Partea I .”

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Constantin Florentin Moraru (Fără apartenenţă la un grup parlamentar )  şi Ministerul Sănătăţii.


Pentru alinierea, în cel mai scurt timp, la prevederile legislaţiei europene în domeniu şi închiderea capitolelor de negocieri privind aderarea României la Uniunea Europeană.
Camera Deputaţilor.

9.
___

În tot cuprinsul legii sintagmele ”domiciliaţi” , “cu domiciliul”, „care au domiciliul” şi      “ cu domiciliul stabil” se înlocuiesc cu sintagmele “stabiliţi” sau „care sunt stabiliţi”, după caz.

Autori: dl.dep.prof.dr.Mircea Ifrim (Grupul Parlamentar al PRM)  şi Ministerul Sănătăţii .


Pentru o exprimare precisă.
Camera Deputaţilor.

În cursul dezbaterilor nu s-au  înregistrat  amendamente respinse.

                       PREŞEDINTE,                                                                                                  SECRETAR,

   DEP.ACAD.PROF.DR.MIRCEA IFRIM                                                               DEP.FARM.ION BURNEI

